gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8037, del 11-05-2017 (2017/3968)

Extracte de la Resolució de 4 de maig de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen per a l'any 2017 les ajudes a les organitzacions professionals agràries.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8037

Data del DOGV
:   11-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3968


Data del document
:   04-05-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució de 4 de maig de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen per a l'any 2017 les ajudes a les organitzacions professionals agràries. [2017/3968]  
BDNS (identif.): 345706.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Les organitzacions professionals agràries amb presència en la Comunitat Valenciana que tinguen, com a mínim, àmbit territorial provincial. No es consideren com a tals els sindicats de treballadors per compte d'altri, encara que estiguen limitats al sector agrari.  
  
Segon. Objecte  
Consolidar les organitzacions professionals agràries, i contribuir a la professionalització de l'agricultura valenciana i la vertebració del sector agrari.  
  
Tercer. Bases reguladores  
Ordre 24/2010, de 13 de juliol, de la Conselleria d'Agricultura, Pesca i Alimentació, per la qual s'aproven les bases reguladores per a la concessió d'ajudes a les organitzacions professionals agràries (DOCV 6315, 21.07.2010). Modificada per l'Ordre 2/2016, de 22 de febrer, de 2016, de la Conselleria d'Agricultura, Medi Ambient, Canvi Climàtic i Desenvolupament Rural (DOCV 7730, 29.02.2016).  
  
Quart. Quantia  
Dos-cents dènou mil euros.  
  
Cinqué. Termini de presentació de sol·licituds  
Un mes, comptador a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
  
Sisé. Altres dades  
Els interessats que reunisquen les condicions previstes presentaran la sol·licitud telemàticament a través de la seu electrònica de la Generalitat.  
  
València, 4 de maig de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.
Diari Oficial de la Generalitat Valenciana


Sumari del DOGV 8078, del 06-07-2017 (2017/5345)

Notificació de la sentència dictada en el procediment ordinari número 603/2015.
-------------------------------------------------------------------------------

### Dades del document

Número de DOGV
:   8078

Data del DOGV
:   06-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5345


Organisme emissor
:   Jutjat de Primera Instància Número 3 de Benidorm

Tipus de document
:   Edicte

Notificació de la sentència dictada en el procediment ordinari número 603/2015. [2017/5345]  
Susana Lanchas Rodríguez, lletrada de l'Administració de justícia del Jutjat de Primera Instància número 3 de Benidorm, faig saber que en aquest jutjat se segueixen actuacions del judici ordinari número 603/2015 a instàncies de Cafento Levante, SL, representat pel procurador Luis Francisco V. Roglá Benedito, contra Dipp Alimentación, SL, declarat en rebel·lia, en què s'ha dictat la sentència que té l'encapçalament i la dispositiva que, literalment, són com segueix:  
  
«Sentència número 263/2016  
Benidorm, 29 de setembre de 2016  
Javier Santolaria Comeche, magistrat jutge titular del Jutjat de Primera Instància número 3 de Benidorm, he vist aquestes actuacions de judici ordinari, registrades amb el número 603/2015, a instàncies de la mercantil Cafento Levante, SL, representada pel procurador Luis Francisco V. Roglá Benedito i assistit del lletrat Eugenio Mata de la Torre, contra la mercantil Dipp Alimentación, SL, declarada en rebel·lia, sobre la reclamació d'una quantitat per incompliment contractual.  
Dispositiva  
Notifiqueu aquesta resolució a les parts i feu-los saber que no és ferma i que es pot interposar un recurs d'apel·lació davant d'aquest jutjat durant 20 dies des que es notifique.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada pel magistrat jutge que l'ha dictada, mentre celebrava audiència pública en el dia de hui, de la qual cosa jo, [?] de l'Administració de justícia, done fe. Benidorm, 29 de setembre de 2016.»  
  
I perquè valga de notificació al demandat rebel, Dipp Alimentación, SL, el domicili del qual s'ignora, i perquè es publique en el Diari Oficial de la Generalitat Valenciana i al tauler d'anuncis d'aquest jutjat, expedisc aquest edicte.  
  
Benidorm, 16 de maig de 2017.- La lletrada de l'Administració de justícia: Susana Lanchas Rodríguez.
Diari Oficial de la Generalitat Valenciana


Sumari del DOGV 8023, del 20-04-2017 (2017/3137)

Informació pública de la correcció d'errades relativa a l'article 7 de les normes urbanístiques del PRIM del sector Patraix. (03156/2017/000066).
-------------------------------------------------------------------------------------------------------------------------------------------------

### Dades del document

Número de DOGV
:   8023

Data del DOGV
:   20-04-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3137


Data del document
:   10-04-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la correcció d'errades relativa a l'article 7 de les normes urbanístiques del PRIM del sector Patraix. (03975/2017/000066).  
 [2017/3137]  
La Junta de Govern Local de l'Ajuntament de València, en sessió celebrada el 31 de març de 2017, va adoptar l'acord que en la part dispositiva diu el següent:  
   
«Primer. Apreciar l'existència en el PRIM del sector Patraix dels errors materials, aritmètics o de fet identificats en l'antecedent de fet primer d'aquest acord.  
Segon. Sotmetre a informació pública el document de correcció d'errors del PRIM del sector Patraix relatiu a l'existència d'un error material en la redacció de l'article 7 de les normes urbanístiques del PRIM, durant un termini de 45 dies, per mitjà dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
Tercer. Procedir a la inserció en el lloc web municipal www.valencia.es de la documentació sotmesa a informació pública, i posar-la a disposició del públic en l'Oficina Municipal d'Informació Urbanística, sítia en la planta baixa de l'edifici municipal de l'antiga Fàbrica de Tabacs, en el carrer d'Amadeu de Savoia, número 11.  
  
Quart. Comunicar aquest acord al Servei de Llicències Urbanístiques d'Obres d'Edificació, al Servei d'Activitats i la resta de serveis municipals afectats.»  
I de conformitat amb el que estableix l'article 57, en relació amb el 53, de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
La documentació es troba a disposició del públic a les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme www.valencia.es/urbanismo, en compliment de l'article 53.2 de la Llei d'ordenació del territori, urbanisme i paisatge (LOTUP).  
  
  
València, 10 d'abril de 2017.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 7959, del 17-01-2017 (2017/301)

Informació pública de la modificació de la tarifa de subministrament domiciliari d'aigua de València.
-----------------------------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/301


Organisme emissor
:   Empresa Mixta Valenciana d'Aguas, SA (Emivasa)

Tipus de document
:   Anunci

Informació pública de la modificació de la tarifa de subministrament domiciliari d'aigua de València. [2017/301]  
Resolució de data 22 de desembre de 2016, del director general de Comerç i Consum, per la qual s'aprova la modificació de la tarifa de subministrament domiciliari d'aigua a València.  
  
Expedient: 696.062 /122016.  
  
Tarifa que s'aprova:  
  
Tarifa 2017  
  
1. Quota de servei (?/mes)  
Comptador de 7 mm 1,776  
Comptador de 10 mm 2,683  
Comptador de 13 mm 3,571  
Comptador de 15 mm 5,434  
Comptador de 20 mm 9,059  
Comptador de 25 mm 12,692  
Comptador de 30 mm 18,131  
Comptador de 40 mm 36,250  
Comptador de 50 mm 54,180  
Comptador de 65 mm 108,776  
Comptador de 80 mm 163,160  
Comptador de 100 mm 217,542  
Comptador de 125 mm 326,293  
Comptador de 150 mm 471,343  
Comptador de 200 mm 870,146  
   
2. Quota de consum (?/m³)  
A) Quota de consum normal 0,549027  
B) Per a consums municipals  0,484927  
C) Per a comptador de 7, 10, 13 i 15 mm  
Consums fins a 12 m³/bimestre 0,469327  
C.1. Per a subministraments de baixa pressió 0,469327  
C.2. Per a consums municipals baixa pressió 0,434727  
D) Per a famílies nombroses general (3 o 4 fills)  
Consums fins a 40 m³/bimestre 0,453727  
E) Per a famílies nombroses especial (5 o més fills)  
Consums fins a 120 m³/bimestre 0,375827  
F) Cànon Confederació Hidrogràfica Xúquer  0,01598  
  
3. Altres tarifes  
3.A. Quota reposició servei (?/ud) 82,450  
3.B. Cànon per boques d'incendi (?/ud) 5,980  
3.C. Tarifa inversions Ajuntament (?/mes)  
Comptador de 15 mm 0,902  
Comptador de 20 mm 1,804  
Comptador de 25 mm 2,706  
Comptador de 30 mm 3,608  
Comptador de 40 mm 6,314  
Comptador de 50 mm 9,922  
Comptador de 65 mm 18,040  
Comptador de 80 mm 27,060  
Comptador de 100 mm 40,590  
Comptador de 125 mm 63,140  
Comptador de 150 mm 90,200  
Comptador de 200 mm 162,360  
  
Sobre les presents tarifes s'aplicarà l'impost sobre el valor afegit d'acord amb el que estableix la Llei 37/1992, de 28 de desembre.  
  
Cosa que es fa pública.  
  
València, 13 de gener de 2017.- El gerent: Dionisio García Comín.
Diari Oficial de la Generalitat Valenciana


Sumari del DOGV 8112, del 24-08-2017 (2017/6934)

Notificació de la sentència dictada en el procediment ordinari número 861/2014
------------------------------------------------------------------------------

### Dades del document

Número de DOGV
:   8112

Data del DOGV
:   24-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6934


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment ordinari número 861/2014 [2017/6934]  
Demandant: Comunitat de Propietaris Residencial Ilusión.  
Procurador: Manuel Martínez Rico.  
Demandats: Sorokina Lioudnulia i Lioudnulia Sorokina.   
Procurador/a: -   
En aquest procediment ordinari (LPH 249.1.8) [OR8], amb el número 000861/2014, s'ha dictat la sentència en què consta, com a demandant, la Comunitat de Propietaris Residencial Ilusión i, com a demandats, Lioudnulia Sorokina i Sorokina Lioudnulia.  
D'acord amb la Instrucció número 6/2012, de la Secretaria General de l'Administració de Justícia, les actuacions estan a l'oficina judicial a disposició dels interessats.  
El termini per a recórrer és de 20 dies comptador des de l'endemà que es notifique, i cal dipositar 50 euros en el compte de consignacions del jutjat, excepte si és beneficiari de justícia gratuïta.  
Les dades personals que es posen a disposició de les parts han de ser tractades amb confidencialitat i per als fins de l'Administració de justícia en els termes que preveu la Llei orgànica de protecció de dades.  
  
  
Torrevieja, 11 de juliol de 2017.- El lletrat de l'Administració de justícia: José Antonio Villalgordo Cárceles.
Diari Oficial de la Generalitat Valenciana


Sumari del DOGV 8051, del 30-05-2017 (2017/4381)

Informació pública de l'expedient de normalització de les finques registrals número 799 y 809.
----------------------------------------------------------------------------------------------

### Dades del document

Número de DOGV
:   8051

Data del DOGV
:   30-05-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4381


Data del document
:   17-05-2017

Organisme emissor
:   Ajuntament d'Alfondeguilla

Tipus de document
:   Anunci

Descriptors 

:   * Alfondeguilla
    * pla d'urbanisme
    * administració local

Informació pública de l'expedient de normalització de les finques registrals número 799 y 809. [2017/4381]  
Mitjançant la provisió d'Alcaldia de 20 de març de 2017, es va iniciar un expedient de normalització de la finca registral número 799, amb referència cadastral 4801227DZ1502F2965EM, i la finca registral 809, amb referència cadastral 4079572CX1893J5864NY, del terme municipal d'Alfondeguilla, la qual cosa comporta la prohibició de l'atorgament de les llicències de parcel·lació, d'edificació en seu àmbit, fins que siga ferma en via administrativa la resolució aprovatòria de la normalització de finques.  
Cosa que se sotmet a informació pública durant un termini d'un mes de conformitat amb l'article 92 i 94 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
  
Alfondeguilla, 17 de maig de 2017.- L'alcalde president: Salvador Ventura Berenguer.
Diari Oficial de la Generalitat Valenciana


Sumari del DOGV 8199, del 27-12-2017 (2017/11628)

Convocatòria del lloc de treball de gerent del Patronat Municipal de Turisme.
-----------------------------------------------------------------------------

### Dades del document

Número de DOGV
:   8199

Data del DOGV
:   27-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/11154


Data del document
:   12-12-2017

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * concurs administratiu

Convocatòria del lloc de treball de gerent del Patronat Municipal de Turisme. [2017/11385]  
En el Butlletí Oficial de la Província de Castelló número 145, de 5 de desembre de 2017, s'han publicat íntegres les bases que han de regir la convocatòria per a la provisió reglamentària del lloc de treball de gerent del Patronat Municipal de Turisme de Castelló de la Plana.  
  
Cosa que es fa pública per a general coneixement.  
  
Castelló de la Plana, 12 de desembre de 2017.- El segon tinent d'alcalde, delegat de Gestió Municipal: Antonio Lorenzo Górriz.
Diari Oficial de la Generalitat Valenciana


Sumari del DOGV 8200, del 28-12-2017 (2017/11658)

Oferta d'ocupació pública per a l'any 2017.
-------------------------------------------

### Dades del document

Número de DOGV
:   8200

Data del DOGV
:   28-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/11126


Data del document
:   20-12-2017

Organisme emissor
:   Ajuntament de Vilamarxant

Tipus de document
:   Anunci

Descriptors 

:   * Vilamarxant
    * concurs administratiu

Oferta d'ocupació pública per a l'any 2017. [2017/11984]  
Per Resolució d'Alcaldia d'aquest Ajuntament de 20.12.2017, es va aprovar l'Oferta d'Ocupació Pública corresponent a les places que a continuació es ressenyen per a l'any 2017, en compliment de l'article 91 de la Llei 7/1985, de 2 d'abril, de la Llei reguladora de les bases de règim local, i l'article 70 del text refós de la Llei de l'Estatut Bàsic de l'Empleat Públic aprovat per Reial decret legislatiu 5/2015, de 30 d'octubre,  
  
Personal funcionari  
  
OPE ordinària 2017 (art. 19. u. 2 LPGE)  
  
Escala d'administració especial/Subescala de serveis especials/Classe policia local  
  
Grup Subgrup Classificació Nre.   
de vacants Denominació  
C C1 Administració   
especial 1 Agent  
  
  
  
OPE extraordinària 2017 (art. 19. u. 6 LPGE)  
  
Escala d'administració especial/Subescala de serveis especials/Classe policia local  
  
Grup Subgrup Classificació Nre.   
de vacants Denominació  
C C1 Administració   
especial 5 Agent  
  
  
  
Vilamarxant, 20 de desembre de 2017.- L'alcalde: Jesús Montesinos Oltra.
Diari Oficial de la Generalitat Valenciana


Sumari del DOGV 7972, del 03-02-2017 (2017/409)

Notificació de la sentència dictada en el procediment ordinari número 413/2016.
-------------------------------------------------------------------------------

### Dades del document

Número de DOGV
:   7972

Data del DOGV
:   03-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/409


Organisme emissor
:   Jutjat de Primera Instància Número 5 d'Elx

Tipus de document
:   Edicte

Notificació de la sentència dictada en el procediment ordinari número 413/2016. [2017/409]  
Procediment ordinari número 000413/2016-L  
Demandant: BBVA Renting, SA.  
Procurador: Emigdio Tormo Ródenas.  
Demandada: Susana Árbol Gómez.  
Procurador/a: -  
Jesús Lorenzo Álvarez, lletrat de l'Administració de justícia del Jutjat de Primera Instància número 5 d'Elx i partit, faig constar que, en virtut del que s'ha disposat mitjançant la resolució de hui, dictada en el procediment a què es fa referència, i atés que es desconeix el domicili o parador actuals de Susana Árbol Gómez, de conformitat amb el que disposen a aquest efecte els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, a fi de portar a terme la diligència de notificar sentència. Tot seguit es publica un testimoniatge de la resolució objecte de notificació:  
  
«Judici ordinari número 413/2016  
Demandant: BBVA Renting, SA (sr. Tormo Ródenas).  
Demandada: Susana Árbol Gómez.  
Sentència número 367/2016  
Elx, 15 de novembre de 2016  
M.ª Encarnación Aganzo Ramón, magistrada jutgessa de Primera Instància número 5 d'Elx, he vist i oir aquestes actuacions de judici ordinari, seguides davant d'aquest jutjat amb el número 413/2016 a instàncies de BBVA Renting, SA, representada pel procurador dels tribunals Emigdio Tormo Ródenas i assistida pel lletrat Alfredo Pérez Palomares, contra Susana Árbol Gómez, declarada en rebel·lia.  
Dispositiva  
Estime la demanda interposada per BBVA Renting, SA, representada pel procurador dels tribunals Emigdio Tormo Ródenas, contra Susana Árbol Gómez, declarada en rebel·lia, i condemne la demandada a abonar al demandant la suma de 13.313,81 euros que li deu, més els interessos, al tipus de mora pactat, produïts des de la data de liquidació el 15 de març de 2014, i els que es produïsquen fins a fer-ne el pagament complet, així com les costes processals causades.  
  
Contra aquesta sentència pot interposar-se davant d'aquest jutjat un recurs d'apel·lació per a davant de l'Audiència Provincial d'Alacant (Secció Novena) dins del termini de 20 dies comptador des que es notifique, amb la consignació del dipòsit que estableix la Llei orgànica 1/2009, de 3 de novembre.  
Aquesta és la meua sentència, de la qual expediu un testimoniatge i uniu-lo a les actuacions, que pronuncie, mane i firme.»  
  
I perquè valga de notificació de sentència de forma deguda respecte de Susana Árbol Gómez, expedisc aquest edicte.  
  
Elx, 12 de gener de 2017.- El lletrat de l'Administració de justícia: Jesús Lorenzo Álvarez.
Diari Oficial de la Generalitat Valenciana


Sumari del DOGV 8029, del 28-04-2017 (2017/2897)

Notificació de la sentència dictada en el procediment de divorci contenciós número 820/2016.
--------------------------------------------------------------------------------------------

### Dades del document

Número de DOGV
:   8029

Data del DOGV
:   28-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2897


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment de divorci contenciós número 820/2016. [2017/2897]  
Dunia María Valero Morant, lletrada de l'Administració de justícia del Jutjat de Primera Instància número 3 de Dénia, faig saber que aquest jutjat ha dictat la Sentència número 63/2017, dictada en data 17 de març de 2017, que té l'encapçalament i la dispositiva que s'ha ordenat publicar adaptats a la Instrucció número 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com el que disposa la Llei orgànica 15/1999, de 13 de desembre, del poder judicial, que, literalment, és com segueix:  
  
«Procediment: família, divorci contenciós número 000820/2016-V.  
  
Demandant: Martina Zofia Simone Rogers.  
Procuradora: Verónica Sánchez Mataran.  
Lletrada: Verónica Sánchez Mataran.  
Demandat: Pedro Martí Caudeli.  
Procurador/a: -  
Lletrat/ada: -  
Magistrat jutge que la dicta: Javier Alba Marín.  
Dénia, 17 de març de 2017  
Part dispositiva/dispositiva  
Estime la demanda interposada per la procuradora Verónica Sánchez Mataran, en nom i representació de Martina Zofia Simone Rogers, contra Pedro Martí Caudeli, i declare dissolt, per causa de divorci, el matrimoni contret pels expressats Martina Zofia Simone Rogers i Pedro Martí Caudeli, amb tots els efectes legals inherents a aquesta declaració, sense imposició expressa de costes a cap de les parts.  
El text íntegre de la resolució es troba a disposició de la part a l'oficina judicial.  
Mode d'impugnació: es pot interposar, en contra, un recurs d'apel·lació que s'interposarà davant d'aquest jutjat per a davant de l'Audiència Provincial d'Alacant, dins del termini de 20 dies, amb la consignació prèvia del dipòsit previst legalment.»  
  
Atés el parador ignorat de la part demandada, Pedro Martí Caudeli, estenc aquesta cèdula perquè valga de notificació de forma deguda.  
  
  
Dénia, 4 d'abril de 2017.- La lletrada de l'Administració de justícia: Dunia María Valero Morant.